kardosdrur/scandi-wiki huggingface dataset:
DFB-Pokal 2016-17 (kvinder)

DFB-Pokal 2016–17 var den 37. sæson af pokalturneringen for kvinder, der er Tysklands næstvigtigste turnering i kvindernes fodbold.

Resultater

Første runde 
Lodtrækningen blev holdt den 15. juli 2016. Kampene blev spillet den 20. og 21. august 2016. Number in bracket is the league level. Eight best clubs of 2015–16 Bundesliga season received a bye.

|}

Anden runde 
Kampene blev spillet den 8. og 9. oktober 2016. Otte af de bedst placerede hold fra Bundesligaens 2015-16 sæson tilslutter sig de 24 vindere af første runde.

|}

Ottendedelsfinaler 
Kampene blev spillet fra 2. til 21. december 2016.

|}

Kvartfinaler 
Kampe blev spillet den 15. marts 2017.

|}

Semifinaler 
Kampene blev spillet den 16. april 2017.

Finalen 
Finalen blev spillet den 27. maj 2017 i Köln. Det var en gentagelse af finalen fra året før, som Wolfsburg vandt 2–1.

Topscorere

Referencer 

Frauen DFB-Pokal
Fodboldsæson 2016-17
Bananer distribueres i København

Bananer distribueres i København er en dansk dokumentaroptagelse fra 1931.

Handling 
Fyffes er verdens ældste 'frugt-brand' og importeres til Danmark af grosserer A.W. Kirkebye (1877-1957). Bananstokkene bæres ud af godsvogne ved Københavns Hovedbanegård og til banancentralen, hvor de kører ophængt i kæder gennem lange gange og ind på bananmodningslageret. De tilses og kontrolleres. Bananerne mærkes med Fyffes-klistermærket og lægges i kasser i minde klaser. Efterfølgende pakkes de i papkasser. Fyffesbilerne holder klar til at transportere bananerne ud til butikkerne.

Anker W. Kirkebyes hovedkontor og banancentral i København lå på Bernstorffsgade 30 (senere Københavns Postcenter). Filmen er formentlig lavet i forbindelse med selskabets 25 års jubilæum. Årstallet er anslået.

Referencer

Eksterne henvisninger 
 

Virksomhedsfilm fra Danmark
Danske film fra 1931
Værker om København
Frem (tidsskrift)

Frem var et dansk ugeblad grundlagt af forlæggeren Ernst Bojesen fra Nordisk Forlag. Det udkom i første omgang 1897-1918; senere udgav Gyldendal en ny række af Frem mellem 1925 og 1928 med pædagogen Hans Anton Svane (1869-1948) og geologen Victor Christian Madsen som redaktører. 

Julius Schiøtt var bladets første redaktør. Han havde erfaring fra tidsskriftet Nordstjernen udgivet af Forlagsbureauet.  Schiøtt var dets redaktør til sin død 1910, hvor han blev efterfulgt af fysikeren Helge Holst (1871-1914). Anden række i 1920'erne havde pædagogen H.A. Svane (1869-1948) og geologen Victor Christian Madsen som redaktører.

Man brugte oplysningens parole "Kundskab er magt" (se billedet) og det lykkedes at skabe et format der kunne opnå store oplagstal. Det udkom også i Norge, i Sverige med navnet Ljus.

M.K. Nørgaard (1891-1969) skrev i Bogvennen 1948 om sit møde med Frem som 6-årig: 
"... Der var ikke mange bøger, en lille reol med aviser og en enkelt række bøger, men man lånte bøger, nærmest de nyere skønlitterære, i et lejebibliotek, og så kom man til fra begyndelsen, dvs. ca. 1897 − da jeg var 6 år − at holde Frem (det rigtige gamle Frem), og hver uge kom der så nogle sider med text og billeder (også farvetryk), som jeg simpelthen slugte og imødeså med utålmodig spænding. Det var Dreyers Naturfolkenes Liv, Walter Scotts Ivanhoe, Dickens' Oliver Twist, Rists En Rekrut fra 64 med flere. Det blev hos os, som sikkert i talrige andre hjem, begyndelsen til en bogsamling og af overordentlig betydning, også i snævreste forstand, for mig, hvem omslaget Vor Jord tilfaldt. Jeg nåede aldrig at få bragt hverken udgiveren, Ernst Bojesen, eller redaktøren, Julius Schiøtt, min tak, for ideen var på det tidspunkt helt rigtig og klogt realiseret; man havde virkelig en følelse af at få noget for de 10 øre om ugen. Og så den fryd at læse bøgerne en gang til, ja mange gange, når de var blevet bundet ind og virkede som nye... "

Se også
 Tidsskrift for populære Fremstillinger af Naturvidenskaben, et dansk tidsskrift der udkom 1854-1883

Noter

Kilder og eksterne henvisninger
 Frem hos Den Store Danske af Torben Nielsen (Hentet 29. august 2017)
 Udvalgte artikler af Frem fra 1920'erne, online fra Industrialia.dk   (Industrialia.dk via oversigt hos Archive.org) 
 bibliotek.dk - Tidsskriftet Frem Artikler i Frem hos bibliotek.dk

Tidsskrifter fra Danmark
Etableret i 1897
Ophørt i 1928
Klaus Nielsen

Klaus Nielsen kan være flere personer:

 Klaus Puggård Nielsen (født 1976) – dansk cykelrytter.
 Klaus Nielsen (cykelrytter) (født 1980) – dansk cykelrytter.
 Klaus Kynde Nielsen (født 1966) – dansk cykelrytter.
 Klaus Scharling Nielsen – dansk skuespiller.
Mataking Island

Mataking Island (malaysisk: Pulau Mataking) er en malaysisk ø beliggende i Celebeshavet i delstaten Sabah. Mataking er hjemsted for det første "undervandsposthus" i Malaysia og er i øvrigt forbundet til den mindre Pulau Mataking Kecil ø via en smal sandbanke. Mataking Island er en privatejet ø tilhørende Reef Dive Resort, der med luksushytter og et dykkercenter huser dykkende gæster til Sipadan.

I populærkultur 

Visse udgaver af realityshowet Robinson Ekspeditionen er delvist filmet på Mataking Island.

Eksterne kilder/henvisninger
Spejdernes Lejr

Spejdernes Lejr er en tilbagevendende lejr blandt spejderbevægelsen i Danmark, planlagt af de fem korps tilknyttet WOSM og WAGGGS: Det Danske Spejderkorps, De grønne pigespejdere, KFUM-Spejderne, Danske Baptisters Spejderkorps og Dansk Spejderkorps Sydslesvig. 

Lejren i sig selv har hidtil været af størrelsesorden 35-40.000 spejdere, bestående af både danske og udenlandske spejdere. Det gør lejrene til de største spejderlejre afholdt på dansk grund nogensinde. 

De har været afholdt i 2012 ved Holstebro og 2017 ved Sønderborg. I 2018 offentliggjorde de fem spejderkorps, at man fortsat vil afholde Spejdernes Lejr i fællesskab. 

Den tredje lejr blev afholdt i 2022 fra den 23. til 31. juli. Den foregik i Hedeland som et samarbejde mellem Roskilde, Høje-Taastrup og Greve kommuner. Aftalen mellem dem betød, at hver kommune bidrog med fire mio. DKK, mens I/S Hedeland selv bidrog med 3 mio. DKK. Pengene blev til dels brugt på blivende installationer i Hedeland, eksempelvis vandforsyning og kloakering. Der var 32.000 deltagere, mens dobbelt så mange kom for at besøge den. Trafikken til lejren blev blandt andet varetaget af Hedelands Veteranbane, der kørte med fyldte tog ugen igennem.

Kilder 

Spejderlejre
Etableret i 2012
SV Werder Bremen (kvinder)

SV Werder Bremen Frauen er SV Werder Bremen's kvindehold, der pr. 2017 konkurrerer i Bundesligaen. I 2014–15 rykkede holdet op i Bundesligaen, efterfølgende sæson rykkede de ned igen og i 2016-17 rykkede holdet igen op fra 2. Bundesliga til Bundesligaen.

Aktuel trup

Referencer

Eksterne henvisninger 
 Hjemmeside 

Kvindefodboldklubber i Tyskland
Juan Foyth

Juan Marcos Foyth (født d. 12. januar 1998) er en argentinsk professionel fodboldspiller, som spiller for La Liga-klubben Villarreal og Argentinas landshold.

Klubkarriere

Estudiantes 
Foyth begyndte sin karriere med Estudiantes de La Plata, hvor han gjorde sin professionelle debut i marts 2017.

Tottenham Hotspur 
Foyth skiftede i august 2017. Han gjorde sin Premier League-debut den 3. november 2018 i en kamp mod Wolverhampton Wanderers. Hans debut ville dog blive mindeværdig af dårlige årsager, da han begik to straffespark i kampen.

Villarreal 
Foyth blev i oktober 2022 udlejet til Villarreal. Efter at have imponeret på lån, blev aftalen gjort permanent i juni 2021.

Landsholdskarriere

Ungdomslandshold 
Foyth har repræsenteret Argentina på U/20-niveau.

Seniorlandshold 
Foyth debuterede for Argentinas landshold den 17. november 2018. Han var del af Argentinas trup som vandt VM i 2022.

Titler 
Villarreal
 UEFA Europa League: 1 (2020-21)
Argentina
 Verdensmesterskabet: 1 (2022)

Referencer

Eksterne henvisninger 

Fodboldspillere fra Argentina
Fodboldlandsholdsspillere fra Argentina
Fodboldspillere fra Estudiantes de La Plata
Fodboldspillere fra Tottenham Hotspur F.C.
Fodboldspillere fra Villarreal CF
Deltagere ved verdensmesterskabet i fodbold 2022
Verdensmestre i fodbold
Deltagere ved Copa América 2019
Borre Station

Borre Station (Borre stasjon) var en jernbanestation på Hortenlinjen, der lå i Horten kommune i Norge.

Stationen åbnede sammen med banen 7. december 1881. Den blev nedgraderet til holdeplads 1. juni 1923, opgraderet til station igen 1. januar 1938, nedgraderet til holdeplads 1. februar 1962 og slutteligt til trinbræt 1. november 1964. Persontrafikken på banen blev indstillet 28. maj 1967 og godstrafikken 2. januar 2002. Sporene blev taget op i 2008.

Stationsbygningen blev opført efter tegninger af Balthazar Lange. Der er tale om en stationsbygning for mellemstationer af tredje klasse i stil med Eidanger, Lauve og Nykirke. Bygningen eksisterer stadig.

Litteratur

Eksterne henvisninger 

Nedlagte jernbanestationer i Norge
Etableret i 1881
Ophørt i 2007
Jernbanestationer i Vestfold
Ask Station

Ask Station (Ask stasjon) var en jernbanestation på Randsfjordbanen, der lå i Ringerike kommune i Norge.

Stationen åbnede 13. oktober 1868, da banen blev forlænget fra Tyristrand til Randsfjord. Den blev nedgraderet til trinbræt 1. januar 1971. Betjeningen med persontog ophørte 28. maj 1989, og 1. juli 2003 blev stationen nedlagt.

Stationsbygningen blev opført til åbningen efter tegninger af Georg Andreas Bull. Den blev revet ned i 1987. Der er ikke længere krydsningsspor på stedet.

Litteratur

Eksterne henvisninger 

Stationer på Randsfjordbanen
Nedlagte jernbanestationer i Norge
Etableret i 1868
Ophørt i 2003
Jernbanestationer i Viken
Lesjaskog Station

Lesjaskog Station (Lesjaskog stasjon) var en jernbanestation på Raumabanen, der lå i Lesja kommune i Norge.

Stationen åbnede sammen med den første del af banen fra Dombås til Bjorli 19. november 1921. Banen blev åbnet i sin fulde længde 30. november 1924, og ved samme lejlighed blev Lesjaskog nedgraderet til holdeplads. Den blev yderligere nedgraderet til trinbræt 1. september 1964. Betjeningen med persontog ophørte 29. maj 1988, og 27. maj 1990 blev stationen nedlagt.

Stationsbygningen blev opført efter tegninger af Gudmund Hoel og Bjarne Friis Baastad. Den blev revet ned i 1989.

Litteratur

Eksterne henvisninger 

Stationer på Raumabanen
Nedlagte jernbanestationer i Norge
Etableret i 1921
Ophørt i 1990
Jernbanestationer i Oppland
New Echota

New Echota var cherokeser-stammernes hovedstad i Georgia, USA, oprettet i 1825 og brugt, indtil cherokeserne blev fordrevet med tvang under Indian Removal Act i 1830'erne. Cherokeserne havde deres stammerådshus og deres højesteretsdomstol her og udgav deres avis Cherokee Phoenix herfra. I dag er stedet et historisk mindesmærke og friluftsmuseum.

Byen fik navnet efter Chota, den vigtige cherokeserby. Avisen Cherokee Phoenix, som var den første avis af og for oprindelige amerikanere, begyndte at blive udgivet i byen i 1928 på cherokeesprog.

Efter 1830, hvor Indian Removal Act blev vedtaget, udloddede Georgia-staten cherokesernes territorier til hvide kolonister og tvangsflyttede cherokeserne med den statslige hær, Georgia Guard. New Echota blev en spøgelsesby efter år 1834, og stammemøderne blev i stedet afholdt i Tennessee, indtil cherokeserne blev fordrevet videre.

I 1838 begyndte den amerikanske hær systematisk at udrense cherokeserne fra Georgia. New Echota blev da brugt som en form for koncentrationslejr med lejren New Wool, hvor cherokeserne blev holdt tilbage, indtil de blev tvunget videre på vej ad Trail of Tears. Siden har New Echota stået tom og forladt i over 100 år, hvorved den forfaldt.

I 1954 blev byens forfaldne rester udgravet af arkæologer, og mange interessante cherokeser-genstande blev fundet der, blandt andet typer brugt til at trykke avisen Cherokee Phoenix med. I 1957 vedtog staten Georgia, at der skulle oprettes historisk mindesmærke-park på stedet. Bygningerne som stammerådshuset, domstolen samt avisens trykkeri redaktionsbygning blev rekonstrueret. Der opstilledes også nogle cherokee-huse og en gammel krobygning fra det 18. århundrede, som var ejet af cherokeserhøvdingen James Vann fra Georgia.

I 1962 blev New Echota Historiske Park åbnet for publikum, og stedet er nu Historisk Mindesmærke i USA.

Referencer 

Cherokeestammen
Georgias historie
Lesjaskog

Lesjaskog er en skolekreds og et kirkesogn i Lesja kommune i Oppland fylke. Her lå Lesjaskog Station på Raumabanen fra 1921 til 1990. Lesjaskog ligger længst mod nord i Gudbrandsdalen, og er en fjeldbygd, hvor landbruget indtil nu har været den vigtigste næringsvej.

Klimaet så nært fjeldet egner sig ikke videre til dyrkning af korn, så i stedet er det fårehold og kvæg med produktion af kød og mælk, der dominerer. Fåreholdet er i nyere tid blevet stærkt plaget af, at jærve dræber og lemlæster store mængder af lam i løbet af sommeren, når dyrene græsser på fjeldet. Mælkeproduktionen er ved at mindskes, fordi gårde bliver slået sammen eller udlejet til andre. En del indbyggere arbejder idenfor det offentlige, industri og transport.

Lesjaskogsvatnet ligger 612 meter over havet og har udløb i begge ender. Den ligger ved vandskellet mellem øst og vest. Det er Rauma, der løber mod vest, og Gudbrandsdalslågen der løber mod øst.

Eksterne henvisninger 

Lesja
Cherokee Nation

Cherokee Nation (cherokee: ᏣᎳᎩᎯ ᎠᏰᎵ, ), også kendt som Cherokee Nation of Oklahoma, er den største af tre cherokee-stammer, der er anerkendt af den amerikanske stat. Den blev oprettet i 1938 og anerkendt i 1941 og består primært af folk, der nedstammer fra den tidligere Cherokee-nation, der eksisterede 1794-1906. I den periode blev folket mere eller mindre frivilligt flyttet fra deres oprindelige levested i det sydøstlige USA til Indianerterritoriet i Oklahoma, hvor den nuværende nation lever.

Cherokee Nations hovedby er Tahlequah, og herfra regeres stammen, der bor i 14 amter i det nordøstlige Oklahoma. Den nuværende leder er overhøvding Bill John Baker.

Cherokeestammen
Pan-STARRS

Pan-STARRS (forkortelse for: Panoramic Survey Telescope and Rapid Response System) er to teleskoper placeret ved Haleakala observatoriet på Hawaii. Teleskoperne undersøger kontinuerligt og systematisk, ved hjælp af computer sammenligninger, himmelrummet for objekter der bevæger sig i forhold til stjernerne. Formålet er at opdage endnu ukendte objekter der potentielt kan ramme Jorden. Der foretages også astrometriske og fotometriske målinger af allerede opdagede objekter.

Siden 2014 har Pan-STARRS årligt stået for opdagelsen af næsten halvdelen af alle nærjords-asteroider.

Teleskoper
Bygninger, konstruktioner og anlæg i Hawaii
Tom Risdahl Jensen

Tom Risdahl Jensen (født 28. september 1947 i Hjørring) er en dansk diplomat. Han er uddannet som cand.scient.pol. og cand.mag. fra Aarhus Universitet.

Han blev ansat i Udenrigsministeriet i 1977. 1981-1984 var han 1. ambassadesekretær ved Danmarks Faste Repræsentation ved EU og 1988-1992 økonomisk rådgiver ved ambassaden i Bonn, Tyskland.

1992-1997 var han kontorchef for Europapolitik i Udenrigsministeriet og 1997-2001 viceudenrigsråd (centerchef) for Europapolitik og Handelspolitik.

Tom Risdahl Jensen var Danmarks ambassadør i London 2001-2006, ambassadør i Stockholm 2006-2010 og ambassadør i Moskva 2010-2013, tillige sideakkrediteret som Danmarks ambassadør i Hviderusland, Kasakhstan, Usbekistan, Turkmenistan, Tadjikistan og Kirgisistan.

Tom Risdahl Jensen er gift med cand.scient.pol. Helle Bundgaard.

Udmærkelser: Kommandør af 1. grad af Dannebrog, Store Fortjenstorden (Tyskland) og Nordstjerneordenen(Sverige).

Kilde 
 Kraks Blå Bog 2017

Diplomater fra Danmark
Personer i Kraks Blå Bog
Little Tennessee River

Floden Little Tennessee River er 217 km lang, udspringer i Georgia, løber gennem North Carolina og munder ud i Tennessee River, som den er biflod til.

Floden og dalen omkring den er kendt for sine velbevarede arkæologiske fund og bosættelser af oprindelige amerikanske folkeslag, der spores helt tilbage til stenalderen og tiden efter sidste istid, cirka 7500 fvt.  Der er også gjort rige fund fra Mississippiperiodens kultur og jordhøje. Senere lå mange cherokee-landsbyer, -byer og -bosættelser også ved floden, såsom Chota, og floden er tæt forbundet med cherokesisk historie, da den løb gennem oprindelige cherokesiske territorier i Georgia og Tennessee. Floden betragtes derfor som et af de vigtigste og mest værdifulde arkæologiske områder i hele sydøstlige USA.

Referencer 

 

Vandløb i Georgia
Vandløb i North Carolina
Pia Græsbøll Ottesen

Pia Græsbøll Ottesen (født 30. september 1967 i København C) er en dansk samtidskunster. Hun er uddannet billedhugger fra Aarhus kunstakademi og Glasgow school of Art 1993-1997. Debutant 1997 på Kunstnernes efterårs-udstilling, Den frie.

Udgivelser 
 ”Skulptur i undervisningsbrug” af billedhugger Pia Græsbøll Ottesen. Udgivet på Forlaget Buchs i 2007. Anvendelse fra 15 år. En inspirations bog til brug i undervisning. Forskellige skulpturelle metoder præsenteres og gennemgås trin for trin.

"Det søde vikinghjørne" er 2 i 1 dansk og engelske "dessert/bage" opskrifter basseret på ingredienser som har groet i Denmark i 800-1000 tallet. Udgivet på Hvid grafisk. 2016.

Billedhuggere fra Danmark
Støddæmper

En støddæmper er en maskinedel, oftest en form for fjeder, der sørger for affjedring og dæmpning af stød mellem aksler og kontaktflader i maskiner og køretøjer.

Støddæmpning af kørslen blev opfundet og brugt siden jernalderen-middelalderen i hestevogne og kærrer, hvor dæmpning gjorde kørslen lettere for passagererne og gods. Først brugtes ophæng af køretøjet med jernkæder på akslerne, hvorved hele køretøjet svang på jernkæderne. Siden middelalderen blev der opfundet forskellige former for elastiske fjedre og fjederlameller påsat akslerne. Affjedringen gjorde hestevogne såsom diligencer meget mere komfortable og beskyttede vogne mod hurtigt slid. Da biler blev opfundet i 19. århundrede, indgik fjedrende støddæmpere også som standardudstyr. Nu om dage anvendes også hydrauliske støddæmpere og gasstøddæmpere.

Kildehenvisninger

Eksterne henvisninger 

 
Bildele
Hotel Opus Horsens

Hotel Opus Horsens er et hotel ved Nørrestrand i Horsens. Hotellet blev åbnet den 7. oktober 2007. Det er tegnet af Kim Utzon Arkitekter og indrettet af designer Michael Mammen. Ejerne er de tre søskende Jette, Hans og Jens Geschwendtner, som også er ejere af Munkebjerg Hotel og Vejle Center Hotel.

Eksterne henvisninger 
 Hotellets hjemmeside 

Opus Horsens
Bygninger, konstruktioner og anlæg i Horsens
Virksomheder i Horsens
Etableret i 2007
Vejle Center Hotel

Vejle Center Hotel er et hotel ved Vejle Å. Hotellet er tegnet af Jan Utzon Arkitekter og åbnede i 1987. Ejerne er er de tre søskende Jette, Hans og Jens Gechwendtner, som også er ejere af Munkebjerg Hotel og Hotel Opus Horsens.

Hotellet bliver typisk brugt til konferencer og af forretningsrejsende samt sportsudøvere.

Eksterne henvisninger 
 Hotellets hjemmeside

Hoteller i Danmark
Center Hotel
Center Hotel
Etableret i 1987
Objekt (genstand)

Et objekt er en livløs fysisk genstand eller legeme, som ikke er en levende organisme, og som består af et materiale med masse og fylde, til forskel fra de abstrakte objektbegreber i matematik, filosofi eller grammatik. 

Den fysiske genstand har en struktur, som findes håndgribeligt i rum og tid, og opstod af et stof enten ved naturens kræfter eller fremstillet kunstigt (kunststof) af levende væsner, herunder mennesket. Objektet kan derfor betragtes og undersøges i fysisk rum af sanserne hos mennesket eller andre levende væsner.  

De allermindste kendte objekter er partikler på størrelse med en eller flere atomer, der har en masse og fylde i rummet. Hermed opstår der diskussion om, hvor lille skal en partikel være for stadig at være et fysisk objekt og ikke blot en samling energi.   

Objekter kan være i forskellige tilstande af samme stof, for eksempel fast stof, flydende væske eller flygtig gasform. Partikler kan omdannes til energi og skifte tilstand, for eksempel kan man brænde et objekt, som derved omdannes til varme og lysenergi, eller gå over til gasform.

Navnet objekt stammer fra latin objectum: "det, som ligger der". På dansk hedder det genstand (fra tysk Gegenstand, som betyder "det, der står lige overfor"), eller en fysisk ting.

Kildehenvisninger

Noter 

 
Stof_(fysik)
Tora! Tora! Tora!

Tora! Tora! Tora! er en amerikansk krigsfilm fra 1970, der handler om angrebet på Pearl Harbor. Filmen søger at vise angrebet set i perspektiv fra både Japan og USA.

Filmen modtog en Oscar for bedste visuelle effekter og var nomineret til en Oscar i kategorierne lyd, klipning, fotografering og scenografi.

"Tora" betyder på japansk "tiger", men er i filmen anvendt som kodeord, der angiver, at der er opnået et overraskelseselement.

Eksterne henvisninger 
 

Krigsfilm fra USA
Amerikanske film fra 1970
Film om 2. verdenskrig
Film fra Japan
Emil Ekman

Emil Gotthard Ekman (f. 18. september 1880 i Malmø, d. 27. maj 1951 i Stockholm) var en svensk marinemaler og raderer.

Han var søn af jernbanearbejderen Lars Nilsson Ekman og Elsa Olsdotter. Ekman kom som 15-årig i malerlære, han studerede ved Malmø Tekniske Aftenskole i 1896-1901 og foretog derefter studierejser til et antal lande i Europa. Han medvirkede i grafiske udstillinger på Liljevalchs kunstgalleri og Kunstakademiet, og udstillede desuden separat flere gange i Skagen i 1920erne samt i Hultbergs konsthandel i Stockholm i 1937.

Hans kunst bestod hovedsageligt af marinemalerier og han regnedes på sin tid til en af de ypperligste svenskere indenfor genren. Ekman er repræsenteret i samlingerne på Malmø museum og Skagens Kunstmuseer.

Trykte kilder 
 Svenskt konstnärslexikon del II s. 99, Allhems Förlag, Malmø.
 Elisabeth Fabritius i Skagenleksikon: malerne, modellerne, værkerne og stederne.	s. 52. Red: Lise Svanholm,	Gyldendal A/S, 2003 

Malere fra Sverige
Granli Station

Granli Station (Granli stasjon) var en jernbanestation på Kongsvingerbanen, der lå i Kongsvinger kommune i Norge.

Stationen blev oprettet som holdeplads 1. oktober 1898. Den blev opgraderet til station i 1919. Den blev nedgraderet til holdeplads igen 6. april 1967 og til trinbræt 28. maj samme år. Stationen blev nedlagt 1. juni 1986, men der var sidespor på stedet indtil 1990.

Litteratur

Eksterne henvisninger 

Stationer på Kongsvingerbanen
Nedlagte jernbanestationer i Norge
Etableret i 1898
Ophørt i 1986
Jernbanestationer i Hedmark
Kutjern Station

Kutjern Station (Kutjern stasjon) var en jernbanestation på Gjøvikbanen, der lå i Vestre Toten kommune i Norge. Den lå ved banens højeste punkt, 494 meter over havet.

Kutjern blev oprindeligt etableret som militært krydsningsspor ved åbningen af Gjøvikbanen 28. november 1902, men det blev ikke taget i brug, før der blev oprettet en togfølgestation i 1908. Inden da blev der dog etableret en læsseplads 25. juni 1907. I 1908 besluttede Stortinget, at der skulle oprettes en holdeplads på visse vilkår. De blev imidlertid ikke opfyldt, og Kutjern fik først status som holdeplads 15. oktober 1924. Den blev opgraderet til station på et tidspunkt før 1930. Den blev nedgraderet til trinbræt 22. maj 1966 og nedlagt 28. maj 1989.

Stationsbygningen blev opført i 1908. Den er siden solgt fra og benyttes nu som privat fritidsbolig.

Litteratur

Eksterne henvisninger 

Stationer på Gjøvikbanen
Nedlagte jernbanestationer i Norge
Etableret i 1902
Ophørt i 1989
Jernbanestationer i Oppland
Kolonien Station

Kolonien Station (Kolonien holdeplass) var en jernbanestation på Gjøvikbanen, der lå i Gjøvik kommune i Norge.

Stationen blev oprettet som trinbræt 20. juni 1929. Den blev nedlagt 2. juni 1985.

Litteratur

Eksterne henvisninger 

Stationer på Gjøvikbanen
Nedlagte jernbanestationer i Norge
Etableret i 1929
Ophørt i 1985
Jernbanestationer i Oppland
Count the Ways

Count the Ways er den danske singer-songwriter Jacob Dinesen debutalbum. Det udkom i 2015 på pladeselskabet REO. Det indeholdt singlerne "Dancing Devil" og "Will You Stay".

Spor 
 "Ocean Bed"
 "Tell You"
 "Count The Ways"
 "Get It Of My Back"
 "Dancing Devil"
 "Will You Stay"
 "Forever Changed"
 "Say Your Name"

Referencer

Eksterne henvisninger 
 

Debutalbum fra 2015
Jacob Dinesen-album